Øregaard Høstmarked 5. september 2021 – Handelsbetingelser

* Arrangeres i samarbejde med Øregaard Museum
1. **Beliggenhed:** I parken beliggende bag Øregaard Museum - Ørehøj Alle 2, 2900 Hellerup
2. **Dato**: 5. september 2021
3. **Opstilling og nedtagning:** Der kan opstilles fra kl. 08.00 og nedtages umiddelbart efter udstillingen indtil kl. 19.00.

Der må ikke nedtages før efter kl. 16.00

1. **Under udstillingen**: Udstillingen har åbent fra 11.00 – 16.00 – Museet vil være åbent under udstillingen og kan besøges mod entre.
2. **Hvad får du:** Standen er et stykke græsplæne i parken - Der vil forefindes standskilte med udstillernavn på det sted, hvor du skal opstille. Standskiltet er placeret i midten af din stands front.
3. Standene er 4 x 5 meter – og du er velkommen til at medbringe pavillon, parasol, borde og stole.
4. Al opstilling skal være klar ved åbningstidspunktet kl.11.00.

**OBS: Vi har ikke borde, stole etc. på stedet.**

1. **Hvad må man IKKE**: Der må ikke køres på græsset med bil – varer skal bæres ind. Der aflæsses i rundkørslen foran Museet – læs hurtigt af og kør ud, så der er plads til andre, medtag sækkevogn el. lign. du skal bære dine varer rundt om hushjørnet.

Hvis du ankommer i salgsvogn – skal du have særlig tilladelse til indkørslen – skriv til info@newfair.dk

1. **Aflæsning** foregår fra Ørehøj Alle – der vil være anvisning af P-vagter
2. **Betaling**: Stand lejen forfalder 15. juli – ved køb efter denne dato omgående ved tilmelding

Høstmarkedet afholdes uanset vejret – stand lejen refunderes ikke ved dårligt vejr

Betaling skal have fundet sted inden markedet.

En stand koster: 1.000,- kr. ekskl. moms.

1. **Annoncerin**g foregår i Det grønne område og Villabyerne, via hjemmeside og SoMe (Facebook og Instagram) samt flyvere og skilte i nærområdet. Derudover har vi inviteret skoler, ambassader – udsendt nyhedsbreve og ophænger et stort banner på Strandvejen.

Der er ophængt plakater på Bibliotek og ved indgangen.

1. **HUSK at lægge udstillingen på din hjemmeside, på Instagram og Facebook – og spred i øvrigt det glade budskab!**
2. **Covid 19**: Vi tager forbehold for afholdelsen i henhold til anbefalingerne omkring Covid19/Coronavirus

Og vi følger regeringens anbefalinger for markeder

Ved eventuel aflysning i forbindelse med Covid19/Coronavirus refunderes den fulde standleje

Vi glæder os til at byde jer velkommen i den smukke Øregårds Park med udsigt over Øresund!